Skydelinė blakstienutė
Skydelinė blakstienutė (Scutellinia scutellata) – pironeminių (Pyronemataceae) šeimos grybų rūšis. Vaisiakūniai smulkučiai, 0,3-1,2 cm skersmens, bekočiai, lėkštelės ar įdubusio disko formos, oranžiškai raudonos, rausvai raudonos spalvos, pakraščiai apaugę ilgais juosvais šereliais, ypač kraštai - blakstienuoti. Trama plona, rausva. Sporos 17-22 x 10-13 μm. Auga visus metus, grupėmis, ant žemės, ant augalinės kilmės atliekų, kartais laužavietėse. Dažna. Nevalgoma.